title: Regolament ta' Implimentazzjoni tal-Kummissjoni (UE) 2019/1293 tad-29 ta' Lulju 2019 li jemenda r-Regolament ta' Implimentazzjoni (UE) Nru 577/2013 rigward il-lista ta' territorji u pajjiżi terzi fl-Anness II u l-mudell taċ-ċertifikat tas-saħħa tal-annimali għall-klieb, għall-qtates u għall-inmsa stabbilit fl-Anness IV (Test b'rilevanza għaż-ŻEE.)

text:
                  2.8.2019

                  MT

                  Il-Ġurnal Uffiċjali tal-Unjoni Ewropea

                  L 204/3

         REGOLAMENT TA' IMPLIMENTAZZJONI TAL-KUMMISSJONI (UE) 2019/1293
         tad-29 ta' Lulju 2019
         li jemenda r-Regolament ta' Implimentazzjoni (UE) Nru 577/2013 rigward il-lista ta' territorji u pajjiżi terzi fl-Anness II u l-mudell taċ-ċertifikat tas-saħħa tal-annimali għall-klieb, għall-qtates u għall-inmsa stabbilit fl-Anness IV
         (Test b'rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) Nru 576/2013 tal-Parlament Ewropew u tal-Kunsill tat-12 ta' Ġunju 2013 dwar il-movimenti mhux kummerċjali tal-annimali domestiċi u li jħassar ir-Regolament (KE) Nru 998/2003 (1), u b'mod partikolari l-Artikoli 13(2) u 25(2) tiegħu,
         Billi:

                     (1)

                     Ir-Regolament ta' Implimentazzjoni tal-Kummissjoni (UE) Nru 577/2013 (2) fost affarijiet oħra jipprevedi l-listi tat-territorji u tal-pajjiżi terzi msemmijin fl-Artikolu 13 tar-Regolament (UE) Nru 576/2013 u jipprevedi ċ-ċertifikat tas-saħħa tal-annimali li hu meħtieġ għall-moviment mhux kummerċjali ta' klieb, qtates, u inmsa minn territorji u pajjiżi terzi lejn Stat Membru.

                     (2)

                     Ir-Regolament ta' Implimentazzjoni (UE) Nru 577/2013 iddaħħal fil-Ftehim dwar iż-Żona Ekonomika Ewropea (ŻEE) permezz tad-Deċiżjoni Nru 66/2016 (3) tal-Kumitat Konġunt taż-ŻEE, u japplika bis-sħiħ għan-Norveġja bl-istess mod li japplika għall-Istati Membri tal-UE.

                     (3)

                     In-Norveġja hija elenkata fil-Parti 1 tal-Anness II tar-Regolament ta' Implimentazzjoni (UE) Nru 577/2013. Id-Deċiżjoni Nru 66/2016 tal-Kumitat Konġunt taż-ŻEE tirregola l-moviment mhux kummerċjali ta' klieb, qtates u inmsa min-Norveġja lejn Stat Membru. Għaldaqstant jeħtieġ li n-Norveġja titħassar mil-lista tat-territorji u pajjiżi terzi elenkati fil-Parti 1 tal-Anness II tar-Regolament ta' Implimentazzjoni (UE) Nru 577/2013.

                     (4)

                     Jeħtieġ ukoll li l-isem il-ġdid ta' dik li kienet ir-Repubblika Jugoslava tal-Maċedonja jkun rifless fil-lista tat-territorji u pajjiżi terzi elenkati fil-Parti 2 tal-Anness II tar-Regolament ta' Implimentazzjoni (UE) Nru 577/2013.

                     (5)

                     Fost affarijiet oħra, ir-Regolament (UE) Nru 576/2013 jipprevedi li l-klieb, il-qtates u l-insma li jinġarru lejn Stat Membru minn territorju jew pajjiż terz għal skopijiet mhux kummerċjali jridu jkunu konformi ma' kull miżura tas-saħħa preventiva għall-mard b'infezzjonijiet oħrajn barra r-rabja li tkun ġiet adottata skont l-Artikolu 19(1) tiegħu, u li jridu jkollhom magħhom dokument tal-identifikazzjoni fil-format ta' ċertifikat tas-saħħa tal-annimali. Il-Parti 1 tal-Anness IV tar-Regolament ta' Implimentazzjoni tal-Kummissjoni (UE) Nru 577/2013 tistabbilixxi l-mudell taċ-ċertifikat tas-saħħa tal-annimali.

                     (6)

                     Barra minn hekk, wara r-rieżami obbligatorju tar-Regolament ta' Delega tal-Kummissjoni (UE) Nru 1152/2011 (4), tar-Regolament Delegat adottat tal-Kummissjoni (UE) 2018/772 (5) li fost affarijiet oħra jistipula r-regoli għall-kategorizzazzjoni tal-Istati Membri jew ta' partijiet minnhom, rigward l-eliġibbiltà tagħhom biex japplikaw miżuri preventivi tas-saħħa biex jikkontrollaw l-infezzjoni tal-Echinococcus multilocularis fil-klieb. Ir-Regolament (UE) 2018/772 ħassar ir-Regolament ta' Delega (UE) Nru 1152/2011 b'effett mill-1 ta' Lulju 2018.

                     (7)

                     Il-lista tal-Istati Membri li jikkonformaw mar-regoli għall-kategorizzazzjoni stabbiliti fir-Regolament Delegat (UE) 2018/772 fit-territorju kollu tagħhom jew f'partijiet minnu hija stabbilita fl-Anness tar-Regolament ta' Implimentazzjoni tal-Kummissjoni (UE) 2018/878 (6).

                     (8)

                     Għaldaqstant jixraq li r-referenzi għar-Regolament ta' Delega (UE) Nru 1152/2011 jiġu sostitwiti minn referenzi għar-Regolament Delegat (UE) 2018/772 u għar-Regolament ta' Implimentazzjoni (UE) 2018/878 fil-mudell taċ-ċertifikat tas-saħħa fl-Anness IV tar-Regolament ta' Implimentazzjoni (UE) Nru 577/2013.

                     (9)

                     Għalhekk jenħtieġ li l-Annessi II u IV tar-Regolament ta' Implimentazzjoni tal-Kummissjoni (UE) Nru 577/2013 jiġu emendati skont dan.

                     (10)

                     Biex ikun evitat tfixkil fil-movimenti ta' klieb, qtates u inmsa, jenħtieġ li sat-28 ta' Frar 2020 jiġi awtorizzat l-użu taċ-ċertifikati tas-saħħa tal-annimali maħruġin skont il-Parti 1 tal-Anness IV tar-Regolament ta' Implimentazzjoni (UE) Nru 577/2013 kif emendata bir-Regolament ta' Implimentazzjoni tal-Kummissjoni (UE) 2016/561 (7).

                     (11)

                     Il-miżuri previsti f'dan ir-Regolament huma konformi mal-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,

               ADOTTAT DAN IR-REGOLAMENT:

            Artikolu 1
            Ir-Regolament ta' Implimentazzjoni (UE) Nru 577/2013 huwa emendat kif ġej:

                        (1)

                        Il-Parti 1 tal-Anness II hija sostitwita bit-test mogħti fl-Anness I ta' dan ir-Regolament.

                        (2)

                        Il-Parti 2 tal-Anness II hija sostitwita bit-test mogħti fl-Anness II ta' dan ir-Regolament.

                        (3)

                        Il-Parti 1 tal-Anness IV hija sostitwita bit-test mogħti fl-Anness III ta' dan ir-Regolament.

            Artikolu 2
            Għal perjodu tranżizzjonali sat-28 ta' Frar 2020, l-Istati Membri għandhom jawtorizzaw id-dħul ta' klieb, qtates u inmsa minn territorju jew minn pajjiż terz għal skopijiet mhux kummerċjali li jkollhom magħhom ċertifikat tas-saħħa tal-annimali li jkun inħareġ sa mhux aktar tard mill-31 ta' Ottubru 2019 f'konformita mal-mudell stabbilit fil-Parti 1 tal-Anness IV tar-Regolament ta' Implimentazzjoni (UE) Nru 577/2013 kif emendat mir-Regolament ta' Implimentazzjoni (UE) 2016/561.

            Artikolu 3
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
            Għandu japplika mill-1 ta' Novembru 2019.

            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, id-29 ta' Lulju 2019.

                  Għall-Kummissjoni

                  Il-President

               Jean-Claude JUNCKER

            (1)  ĠU L 178, 28.6.2013, p. 1.

            (2)  Ir-Regolament ta' Implimentazzjoni tal-Kummissjoni (UE) Nru 577/2013 tat-28 ta' Ġunju 2013 dwar il-mudell tad-dokumenti tal-identifikazzjoni għall-moviment mhux kummerċjali ta' klieb, qtates u inmsa, l-istabbiliment ta' listi ta' territorji u pajjiżi terzi u l-format, it-tqassim u r-rekwiżiti lingwistiċi tad-dikjarazzjonijiet li jiċċertifikaw il-konformità ma' ċerti kundizzjonijiet stipulati fir-Regolament (UE) Nru 576/2013 tal-Parlament Ewropew u tal-Kunsill (ĠU L 178, 28.6.2013, p. 109).

            (3)  Id-Deċiżjoni tal-Kumitat Konġunt taż-ŻEE Nru 66/2016 tad-29 ta' April 2016 li temenda l-Anness I (Kwistjonijiet veterinarji u fitosanitarji) tal-Ftehim ŻEE [2017/2017] (ĠU L 300, 16.11.2017, p. 1).

            (4)  Ir-Regolament ta' Delega tal-Kummissjoni (UE) Nru 1152/2011 tal-14 ta' Lulju 2011 li jissupplimenta r-Regolament (KE) Nru 998/2003 tal-Parlament Ewropew u tal-Kunsill dwar miżuri sanitarji preventivi għall-kontroll tal-infezzjoni Echinococcus multilocularis fil-klieb (ĠU L 296, 15.11.2011, p. 6).

            (5)  Ir-Regolament Delegat tal-Kummissjoni (UE) 2018/772 tal-21 ta' Novembru 2017 li jissupplimenta r-Regolament (UE) Nru 576/2013 tal-Parlament Ewropew u tal-Kunsill dwar miżuri sanitarji preventivi għall-kontroll tal-infezzjoni Echinococcus multilocularis fil-klieb, u li jħassar ir-Regolament ta' Delega (UE) Nru 1152/2011 (ĠU L 130, 28.5.2018, p. 1).

            (6)  Ir-Regolament ta' Implimentazzjoni tal-Kummissjoni (UE) 2018/878 tat-18 ta' Ġunju 2018 li jadotta l-lista tal-Istati Membri, jew partijiet tat-territorju tal-Istati Membri, li jikkonformaw mar-regoli għall-kategorizzazzjoni stabbilita fl-Artikolu 2(2) u (3) tar-Regolament Delegat (UE) 2018/772 dwar l-applikazzjoni ta' miżuri sanitarji preventivi għall-kontroll tal-infezzjoni Echinococcus multilocularis fil-klieb (ĠU L 155, 19.6.2018, p. 1).

            (7)  Ir-Regolament ta' Implimentazzjoni tal-Kummissjoni (UE) 2016/561 tal-11 ta' April 2016 li jemenda l-Anness IV tar-Regolament ta' Implimentazzjoni (UE) Nru 577/2013 fejn jikkonċerna l-mudell taċ-ċertifikat tas-saħħa tal-annimali għall-klieb, għall-qtates u għall-inmsa li jiddaħħlu fi Stat Membru minn territorju jew minn pajjiż terz għal skopijiet mhux kummerċjali (ĠU L 96, 12.4.2016, p. 26).

            ANNESS I

               “PARTI 1

                  Lista tat-territorji u tal-pajjiżi terzi msemmijin fl-Artikolu 13(1) tar-Regolament (UE) Nru 576/2013

                           Kodiċi tal-ISO

                           Territorju jew pajjiż terz

                           AD

                           Andorra

                           CH

                           l-Iżvizzera

                           FO

                           il-Gżejjer Faeroe

                           GI

                           Ġibiltà

                           GL

                           Greenland

                           IS

                           l-Iżlanda

                           LI

                           il-Liechtenstein

                           MC

                           Monaco

                           SM

                           San Marino

                           VA

                           l-Istat tal-Belt tal-Vatikan”

            ANNESS II

               “PARTI 2

                  Lista tat-territorji u tal-pajjiżi terzi msemmijin fl-Artikolu 13(2) tar-Regolament (UE) Nru 576/2013

                           Kodiċi tal-ISO

                           Territorju jew pajjiż terz

                           It-territorji inklużi

                           AC

                           il-Ġżira ta' Ascension

                           AE

                           l-Emirati Għarab Magħquda

                           AG

                           Antigua u Barbuda

                           AR

                           l-Arġentina

                           AU

                           l-Awstralja

                           AW

                           Aruba

                           BA

                           il-Bożnija-Ħerzegovina

                           BB

                           Barbados

                           BH

                           il-Bahrain

                           BM

                           Bermuda

                           BQ

                           Bonaire, Sint Eustatius u Saba (il-Gżejjer BES)

                           BY

                           il-Belarussja

                           CA

                           il-Kanada

                           CL

                           iċ-Ċilì

                           CW

                           Curaçao

                           FJ

                           Fiġi

                           FK

                           il-Gżejjer Falkland

                           HK

                           Hong Kong

                           JM

                           il-Ġamajka

                           JP

                           il-Ġappun

                           KN

                           Saint Kitts u Nevis

                           KY

                           il-Gżejjer Cayman

                           LC

                           Saint Lucia

                           MS

                           Montserrat

                           MK

                           il-Maċedonja ta' Fuq

                           MU

                           Mauritius

                           MX

                           il-Messiku

                           MY

                           il-Malasja

                           NC

                           New Caledonia

                           NZ

                           New Zealand

                           PF

                           il-Polineżja Franċiża

                           PM

                           Saint Pierre u Miquelon

                           RU

                           ir-Russja

                           SG

                           Singapore

                           SH

                           Saint Helena

                           SX

                           Sint Maarten

                           TT

                           Trinidad u Tobago

                           TW

                           it-Tajwan

                           US

                           l-Istati Uniti tal-Amerka

                           AS — is-Samoa Amerikana
                           GU — Guam
                           MP — il-Gżejjer Mariana tat-Tramuntana
                           PR — Puerto Rico
                           VI — il-Gżejjer Verġni tal-Istati Uniti”

                           VC

                           Saint Vincent u l-Grenadini

                           VG

                           il-Gżejjer Verġni Brittaniċi

                           VU

                           Vanuatu

                           WF

                           Wallis u Futuna

            ANNESS III

               “PARTI 1

                  Mudell taċ-ċertifikat tas-saħħa tal-annimali għall-moviment mhux kummerċjali ta' klieb, qtates u inmsa lejn Stat Membru minn territorju jew pajjiż terz skont l-Artikolu 5(1) u (2) tar-Regolament (UE) Nru 576/2013

               Test ta 'immaġni

                  PAJJIŻ:
                  Ċertifikat veterinarju għad-dħul fl-UE
                  Parti I: Dettalji tal-konsenja mibgħuta
                  I.1. Speditur
                  Isem
                  Indirizz
                  Nru tat-Tel.
                  I.2. Numru ta’ referenza taċ-ċertifikat
                  I.2.a.
                  I.3. Awtorità kompetenti ċentrali
                  I.4. Awtorità kompetenti lokali
                  I.5. Destinatarju
                  Isem
                  Indirizz
                  Kodiċi Postali
                  Nru tat-Tel.
                  I.6. Persuna responsabbli mill-konsenja fl-UE
                  I.7. Pajjiż tal-oriġini
                  Kodiċi tal-ISO
                  I.8. Reġjun tal-oriġini
                  Kodiċi
                  I.9. Pajjiż ta’ destinazzjoni
                  Kodiċi tal-ISO
                  I.10 Reġjun ta’ destinazzjoni
                  Kodiċi
                  I.11. Post tal-oriġini
                  I.12. Post ta’ destinazzjoni
                  I.13. Post tat-tagħbija
                  I.14. Data tat-tluq
                  I.15. Mezz ta’ trasport
                  I.16. Post ta’ spezzjoni fil-fruntiera tad-dħul fl-UE
                  I.17. Nru/Nri tas-CITES
                  I.18. Deskrizzjoni tal-prodott
                  I.19. Kodiċi tal-prodott (il-kodiċi tas-SA)
                  010619
                  I.20. Kwantità
                  I.21. Temperatura tal-prodotti
                  I.22. Għadd totali ta’ pakketti
                  I.23. Nru tas-Siġill/tal-Kontenitur
                  I.24. Tip ta’ imballaġġ

               Test ta 'immaġni

                  PAJJIŻ:
                  Ċertifikat veterinarju għad-dħul fl-UE
                  I.25. Prodotti ċċertifikati għal:
                  Annimali domestiċi
                  I.26. Għat-tranżitu lejn Pajjiż Terz
                  I.27. Għall-importazzjoni jew għad-dħul fl-UE
                  I.28. Identifikazzjoni tal-prodotti
                  Speċi Sess Kulur Razza Numru tal-identifikazzjoni Sistema tal-identifikazzjoni Data tat-twelid
                  (Isem xjentifiku) [jj/xx/ssss]

               Test ta 'immaġni

                  PAJJIŻ
                  Moviment mhux kummerċjali ta’ klieb, qtates u inmsa lejn Stat Membru minn territorju jew pajjiż terz skont l-Artikolu 5(1) u (2) tar-Regolament (UE) Nru 576/2013
                  Parti II: Ċertifikazzjoni
                  II. Informazzjoni dwar is-saħħa
                  II.a. Numru ta’ referenza taċ-ċertifikat
                  II.b.
                  Jiena, il-veterinarju uffiċjali (1)/il-veterinarju awtorizzat mill-awtorità kompetenti (1) ta’ , sottoskritt. (daħħal isem it-territorju jew il-pajjiż terz) niċċertifika li:
                  L-għan/in-natura tal-vjaġġ attestat(a) mis-sid:
                  II.1. id-dikjrazzjoni mehmuża (2) mis-sid jew mill-persuna fiżika li għandha l-awtorizzazzjoni bil-miktub mis-sid biex twettaq il-moviment mhux kummerċjali tal-annimali f’isem is-sid, sostnuta bl-evidenza (3), tiddikjara li l-annimali deskritti fil-Kaxxa I.28 se jakkumpanjaw lis-sid jew lill-persuna fiżika li għandha l-awtorizzazzjoni bil-miktub biex twettaq il-moviment mhux kummerċjali tal-annimali f’isem is-sid fi żmien mhux itwal mill-ħamest ijiem wara l-moviment tiegħu u li l-għan tal-moviment tagħhom mhuwiex il-bejgħ jew it-trasferiment tal-pussess, u matul il-moviment mhux kummerċjali se jibqgħu taħt ir-responsabbiltà ta’
                  (1) jew [is-sid;]
                  (1) inkella [il-persuna fiżika li għandha awtorizzazzjoni bil-miktub mingħand is-sid biex twettaq il-moviment mhux kummerċjali tal-annimali f’isem is-sid;]
                  (1) inkella [il-persuna fiżika magħżula minn trasportatur ikkuntrattat mis-sid biex twettaq il-moviment mhux kummerċjali tal-annimali f’isem is-sid;]
                  (1) inkella [II.2. l-għadd tal-annimali deskritti fil-Kaxxa I.28 li qed jiġu ttrasportati huwa ta’ ħamsa jew inqas;]
                  (1) inkella [II.2. l-annimali deskritti fil-Kaxxa I.28 qed jiġu ttrasportati f’lott ta’ aktar minn ħamsa, għandhom iżjed minn sitt xhur u se jieħdu sehem f’kompetizzjonijiet, f’wirjiet jew f’avvenimenti sportivi, inkella biex jitħarrġu għal dawn l-avvenimenti, u s-sid jew il-persuna fiżika msemmi/ja fil-punt II.1 wera/uriet l-evidenza (3) li l-annimali huma reġistrati
                  (1) jew [biex jattendu avveniment ta’ dan it-tip;]
                  (1) inkella [ma’ assoċjazzjoni li torganizza dan it-tip ta’ avveniment;]
                  Attestazzjoni tat-tilqim kontra l-idrofobija u tat-test ta’ titrazzjoni għall-antikorpi tal-idrofobija:
                  (1) jew [II.3. l-annimali deskritti fil-Kaxxa I.28 għandhom inqas minn 12-il xahar u ma tlaqqmux kontra l-idrofobija, jew għandhom bejn 12 u 16-il ġimgħa u tlaqqmu kontra l-idrofobija, iżda għadhom ma għaddewx 21 jum minn mindu ntemm it-tilqim primarju kontra l-idrofobija mwettaq skont ir-rekwiżiti ta’ validità stabbiliti fl-Anness III tar-Regolament (UE) Nru 576/2013 (4), u
                  II.3.1 it-territorju jew il-pajjiż terz ta’ provenjenza tal-annimali indikati fil-Kaxxa I.1 hija elenkata fl-Anness II tar-Regolament ta’ Implimentazzjoni (UE) Nru 577/2013 u l-Istat Membru tad-destinazzjoni indikat fil-Kaxxa I.5 informa lill-pubbliku li jawtorizza l-moviment ta’ dawn l-annimali għal ġot-territorju tiegħu u għandhom magħhom
                  (1) jew [II.3.2 id-dikjarazzjoni mehmuża (5) tas-sid jew tal-persuna fiżika msemmija fil-punt II.1 li tgħid li minn twelidhom sal-ħin tal-moviment mhux kummerċjali tagħhom l-annimali qatt ma kellhom kuntatt ma’ annimali selvaġġi ta’ speċijiet li huma suxxettibbli għall-idrofobija;]
                  (1) inkella [II.3.2 ommhom, li għadhom jiddependu minnha, u jista’ jintwera li qabel weldithom l-omm tlaqqmet kontra l-idrofobija b’tilqima li tissodisfa r-rekwiżiti ta’ validità stipulati fl-Anness III tar-Regolament (UE) Nru 576/2013;]]
                  (1) jew/u [II.3. l-annimali deskritti fil-Kaxxa I.28 kellhom mill-inqas 12-il ġimgħa meta tlaqqmu kontra l-idrofobija u għaddew mill-inqas 21 jum minn mindu ntemm it-tilqim primarju kontra l-idrofobija (4) li twettaq skont ir-rekwiżiti ta’ validità stipulati fl-Anness III tar-Regolament (UE) Nru 576/2013 u kull tiġdid sussegwenti tat-tilqim twettaq waqt il-perjodu ta’ validità tat-tilqim preċedenti (6); u
                  (1) jew [II.3.1 l-annimali deskritti fil-Kaxxa I.28 ġew minn territorju jew minn pajjiż terz elenkat fl-Anness II tar-Regolament ta’ Implimentazzjoni (UE) Nru 577/2013, jew direttament, minn ġo territorju jew pajjiż terz elenkat fl-Anness II tar-Regolament ta’ Implimentazzjoni (UE) Nru 577/2013 inkella minn ġo territorju jew pajjiż terz għajr dawk elenkati fl-Anness II tar-Regolament ta’ Implimentazzjoni (UE) Nru 577/2013 skont il-punt (c) tal-Artikolu 12(1) tar-Regolament (UE) Nru 576/2013 (7), u d-dettalji tat-tilqim attwali kontra l-idrofobija jinsabu fit-tabella hawn taħt;]

               Test ta 'immaġni

                  PAJJIŻ
                  Moviment mhux kummerċjali ta’ klieb, qtates u inmsa lejn Stat Membru minn territorju jew pajjiż terz skont l-Artikolu 5(1) u (2) tar-Regolament (UE) Nru 576/2013
                  II. Informazzjoni dwar is-saħħa
                  II.a. Numru ta’ referenza taċ-ċertifikat
                  II.b.
                  (1) inkella [II.3.1 l-annimali deskritti fil-Kaxxa I.28 ġew minn, jew huma skedati biex jgħaddu minn, territorju jew pajjiż terz għajr dawk elenkati fl-Anness II tar-Regolament ta’ Implimentazzjoni (UE) Nru 577/2013, u test tat-titrazzjoni kontra l-idrofobija (8), li twettaq fuq kampjun tad-demm li nġabar minn veterinarju awtorizzat mill-awtorità kompetenti fid-data indikata fit-tabella hawn taħt mhux anqas minn 30 jum wara t-tilqim preċedenti u tal-anqas tliet xhur qabel id-data tal-ħruġ ta’ dan iċ-ċertifikat, wera titru tal-antikorpi ekwivalenti għal 0,5 IU/ml (9) jew iktar u kull tilqim mill-ġdid sussegwenti li ngħata fil-perjodu ta’ validità tat-tilqim preċedenti (6), u d-dettalji tat-tilqim attwali kontra l-idrofobija u d-data tal-kampjunar għall-ittestjar tar-reazzjoni tal-immunità jinsabu fit-tabella hawn taħt:
                  Transponder jew tatwaġġ
                  Data tat-tilqima
                  [jj/xx/ssss]
                  L-isem u l-manifattur tal-vaċċin
                  Numru tal-lott
                  Validità tat-tilqima
                  Data tat-teħid tal-kampjun tad-demm[jj/xx/ssss]
                  Kodiċi alfanumeriku tal-annimal
                  Data tal-impjantazzjoni u/jewtal-qari (10)
                  [jj/xx/ssss]
                  Minn
                  [jj/xx/ssss]
                  sa
                  [jj/xx/ssss]
                  ]]
                  Attestazzjoni tat-trattament kontra l-parassiti:
                  (1) jew [II.4. id-destinazzjoni tal-klieb deskritti fil-Kaxxa I.28 hija Stat Membru elenkat fl-Anness tar-Regolament ta’ Implimentazzjoni tal-Kummissjoni (UE) 2018/878 u l-klieb ingħataw trattament kontra l-Echinococcus multilocularis, u d-dettalji tat-trattament li ngħata mill-veterinarju amministranti f’konformità mal-Artikolu 6 tar-Regolament Delegat tal-Kummissjoni (UE) 2018/772 (11) (12) (13) jinsabu fit-tabella ta’ hawn taħt.]
                  (1) inkella [II.4. il-klieb deskritti fil-Kaxxa I.28 ma ngħatawx trattament kontra l-Echinococcus multilocularis (11).]
                  In-numru tat-transponder jew tat-tatwaġġ tal-kelb
                  Trattament kontra l-Echinococcus
                  Veterinarju amministranti
                  Isem u manifattur tal-prodott
                  Id-data [jj/xx/ssss] u l-ħin tat-trattament [00:00]
                  Isem b’ittri majjuskoli, it-timbru u l-firma
                  ]]

               Test ta 'immaġni

                  PAJJIŻ
                  Moviment mhux kummerċjali ta’ klieb, qtates u inmsa lejn Stat Membru minn territorju jew pajjiż terz skont l-Artikolu 5(1) u (2) tar-Regolament (UE) Nru 576/2013
                  II. Informazzjoni dwar is-saħħa
                  II.a. Numru ta’ referenza taċ-ċertifikat
                  II.b.
                  Noti
                  (a) Dan iċ-ċertifikat huwa magħmul għall-klieb (Canis lupus familiaris), għall-qtates (Felis silvestris catus), u għall-inmsa (Mustela putorius furo).
                  (b) Dan iċ-ċertifikat jibqa’ validu għal 10 ijiem mid-data ta’ meta joħorġu l-veterinarju uffiċjali sad-data tal-kontrolli tad-dokumenti u tal-identità fil-punt tad-dħul magħżul għall-passiġġieri fl-Unjoni (li jinsab hawn http://ec.europa.eu/food/animal/liveanimals/pets/pointsentry_en.htm).
                  Fil-każ tat-trasportazzjoni bil-baħar, dak il-perjodu ta’ 10 ijiem jittawwal b’perjodu addizzjonali li jikkorrispondi mat-tul tal-vjaġġ bil-baħar.
                  Għall-għan ta’ aktar moviment fi Stati Membri oħrajn, dan iċ-ċertifikat jibqa’ validu għal total ta’ erba’ xhur mid-data tal-kontrolli tad-dokumenti u tal-identità, inkella jibqa’ validu sad-data ta’ skadenza tal-validità tat-tilqima kontra l-idrofobija, jew sa meta jieqfu japplikaw il-kondizzjonijiet għall-annimali li jkollhom inqas minn 16-il xahar, kif imsemmi fil-punt II.3, skont liema data tiġi l-ewwel. Ta’ min wieħed jinnota li xi Stati Membri wasslu l-informazzjoni li mhuwiex awtorizzat il-moviment ta’ annimali li jkollhom inqas minn 16-il ġimgħa għal ġot-territorju tagħhom, kif imsemmi fil-punt II.3. Tista’ tfittex aktar informazzjoni hawn http://ec.europa.eu/food/animal/liveanimals/pets/index_en.htm.
                  Parti I:
                  Kaxxa I.5: Destinatarju: indika l-ewwel Stat Membru destinatarju.
                  Kaxxa I.28: Sistema tal-identifikazzjoni: għażel minn hawn taħt: transponder jew tatwaġġ.
                  Numru tal-identifikazzjoni: indika l-kodiċi alfanumeriku tat-transponder jew tat-tatwaġġ.
                  Data tat-twelid/razza: iddikjarati mis-sid.
                  Parti II:
                  (1) Żomm dak li japplika.
                  (2) Id-dikjarazzjoni msemmija fil-punt II.1 għandha tinthemeż maċ-ċertifikat u tikkonforma mal-mudell u mar-rekwiżiti addizzjonali stipulati fil-Parti 3 tal-Anness IV tar-Regolament ta’ Implimentazzjoni (UE) Nru 577/2013.
                  (3) L-evidenza msemmija fil-punt II.1 (eż. il-biljett tal-imbarkazzjoni, il-biljett tat-titjira) u fil-punt II.2 (eż. ir-riċevuta tad-dħul għall-avveniment, provi ta’ sħubija) għandha tingħata lill-awtoritajiet kompetenti inkarigati mill-kontrolli msemmijin fil-punt (b) tan-Noti jekk dawn jitolbuha.
                  (4) Kull tilqim mill-ġdid irid jitqies bħala tilqim primarju jekk ma jkunx twettaq waqt il-perjodu ta’ validità tat-tilqim preċedenti.
                  (5) Id-dikjarazzjoni msemmija fil-punt II.3.2 li trid tinthemeż maċ-ċertifikat tikkonforma mar-rekwiżiti għall-format, it-tqassim fuq il-paġna u r-rekwiżiti linguistiċi stipulati fil-Partijiet 1 u 3 tal-Anness I tar-Regolament ta’ Implimentazzjoni (UE) Nru 577/2013.
                  (6) Maċ-ċertifikat għandha tinthemeż kopja ċċertifikata tal-identifikazzjoni u tad-dettalji tat-tilqim tal-annimali kkonċernati.
                  (7) It-tielet alternattiva hija soġġett għall-kundizzjoni li s-sid jew il-persuna fiżika msemmijin fil-punt II.1 jagħtu dikjarazzjoni li tgħid li l-annimali ma kellhomx kuntatt ma annimali ta’ speċijiet suxxettibbli għall-idrofobija u baqgħu magħluqin fil-mezz tat-trasport jew fil-perimetru ta’ ajruport internazzjonali waqt it-tranżitu minn territorju jew pajjiż terz għajr dawk elenkati fl-Anness II tar-Regolament ta’ Implimentazzjoni (UE) Nru 577/2013, meta din tintalab mill-awtoritajiet kompetenti inkarigati mill-kontrolli msemmijin fil-punt (b). Din id-dikjarazzjoni għandha tikkonforma mar-rekwiżiti għall-format, it-tqassim fuq il-paġna u r-rekwiżiti linguistiċi stipulati fil-Partijiet 2 u 3 tal-Anness I tar-Regolament ta’ Implimentazzjoni (UE) Nru 577/2013.

               Test ta 'immaġni

                  PAJJIŻ
                  Moviment mhux kummerċjali ta’ klieb, qtates u inmsa lejn Stat Membru minn territorju jew pajjiż terz skont l-Artikolu 5(1) u (2) tar-Regolament (UE) Nru 576/2013
                  II. Informazzjoni dwar is-saħħa
                  II.a. Numru ta’ referenza taċ-ċertifikat
                  II.b.
                  (8) It-test ta’ titrazzjoni għall-antikorpi kontra l-idrofobija msemmi fil-punt II.3.1:
                  — irid jitwettaq fuq kampjun li jinġabar minn veterinarju awtorizzat mill-awtorità kompetenti, mill-inqas 30 jum wara d-data tat-tilqim u tliet xhur qabel id-data tal-importazzjoni;
                  — irid ikejjel livell ta’ antikorpi newtralizzanti għall-virus tal-idrofobija f’seru li jkun ugwali għal 0,5 IU/ml jew iżjed;
                  — irid jitwettaq minn laboratorju approvat f’konformità mal-Artikolu 3 tad-Deċiżjoni tal-Kunsill 2000/258/KE (il-lista tal-laboratorji approvati tinsab hawn http://ec.europa.eu/food/animal/liveanimals/pets/approval_en.htm);
                  — ma hemmx għalfejn jerġa’ jsir fuq annimal li, wara li jkun sarlu t-test u ħarġu riżultati tajbin, ikun tlaqqam mill-ġdid kontra l-idrofobija fil-perjodu ta’ validità tat-tilqima preċedenti.
                  Maċ-ċertifikat għandha tinhemeż kopja ċċertifikata tar-rapport uffiċjali mil-laboratorju approvat dwar ir-riżultati tat-test għall-antikorpi tal-idrofobija msemmi fil-punt II.3.1.
                  (9) Meta jiċċertifika dan ir-riżultat, il-veterinarju uffiċjali jkun qed jikkonferma li sa fejn seta’ jkun ivverifika l-awtentiċità tar-rapport tal-laboratorju dwar ir-riżultati tat-test ta’ titrazzjoni għall-antikorpi msemmi fil-punt II.3.1., u dan anki, fejn kien hemm bżonn billi għamel kuntatt mal-laboratorju msemmi fir-rapport.
                  (10) Flimkien man-nota tal-qiegħ (6), l-immarkar tal-annimali kkonċernati permezz tal-impjantazzjoni ta’ transponder jew permezz ta’ tatwaġġ ċar li jkun jista’ jinqara, qabel it-3 ta’ Lulju 2011 irid jiġi vverifikat qabel ma jinkiteb xejn f’dan iċ-ċertifikat, u dejjem irid isir qabel ma tingħata ebda tilqima, jew, fejn japplika, qabel ma jitwettqu ebda testijiet fuq dawk l-annimali.
                  (11) It-trattament kontra l-Echinococcus multilocularis imsemmi fil-punt II.4 jeħtieġ li:
                  — ikun amministrat minn veterinarju f’perjodu ta’ mhux iżjed minn 120 siegħa u mhux inqas minn 24 siegħa qabel il-ħin skedat għad-dħul tal-klieb f’wieħed mill-Istati Membri jew xi parti minnu elenkata fl-Anness tar-Regolament ta’ Implimentazzjoni (UE) 2018/878;
                  — ikun jikkonsisti minn prodott mediċinali approvat li jkun fih id-doża xierqa ta’ prażikwantel jew sustanzi farmakoloġikament attivi, li waħedhom jew flimkien, taw provi li jnaqqsu l-kwantità tal-forma intestinali, matura u immatura, tal-Echinococcus multilocularis fl-ispeċi ospitanti kkonċernata.
                  (12) It-tabella msemmija fil-punt II.4 trid tintuża biex jiddaħħlu dettalji ta’ kull trattament ieħor jekk dan jingħata wara d-data li fiha jkun ġie ffirmat iċ-ċertifikat u qabel id-dħul skedat f’wieħed mill-Istati Membri jew xi parti minnu elenkata fl-Anness tar-Regolament ta’ Implimentazzjoni (UE) 2018/878.
                  (13) It-tabella msemmija fil-punt II.4 trid tintuża biex jiddaħħlu d-dettalji tat-trattamenti jekk dawn jingħataw wara d-data li fiha ġie ffirmat iċ-ċertifikat bil-għan li l-annimal jerġa’ jiġi ttrasportat fi Stati Membri oħra, kif deskritt fil-punt (b) tan-Noti, u flimkien man-nota tal-qiegħ (11).
                  Il-veterinarju uffiċjali/Il-veterinarju awtorizzat
                  Isem (b’ittri majjuskoli): Kwalifika u titolu:
                  Indirizz
                  Nru tat-telefon:
                  Data: Firma:
                  Timbru:

               Test ta 'immaġni

                  PAJJIŻ
                  Moviment mhux kummerċjali ta’ klieb, qtates u inmsa lejn Stat Membru minn territorju jew pajjiż terz skont l-Artikolu 5(1) u (2) tar-Regolament (UE) Nru 576/2013
                  II. Informazzjoni dwar is-saħħa
                  II.a. Numru ta’ referenza taċ-ċertifikat
                  II.b.
                  Approvazzjoni tal-awtorità kompetenti (mhijiex meħtieġa jekk iċ-ċertifikat ikun iffirmat minn veterinarju uffiċjali)
                  Isem (b’ittri majjuskoli): Kwalifika u titolu:
                  Indirizz
                  Nru tat-telefon:
                  Data: Firma:
                  Timbru:
                  L-uffiċjal fil-punt tad-dħul tal-passiġġieri (meħtieġ biex il-vjaġġ ikompli lejn Stati Membri oħra)
                  Isem (b’ittri majjuskoli): Titlu:
                  Indirizz
                  Nru tat-telefon:
                  Indirizz tal-posta elettronika:
                  Data tat-tlestija tal-kontrolli tad-dokumenti u tal-identità: Firma: Timbru:
               ”


title: Regolament ta' Implimentazzjoni tal-Kummissjoni (UE) 2019/1347 tat-8 ta' Awwissu 2019 li japprova emenda mhux minuri fl-Ispeċifikazzjoni tal-Prodott ta' isem imniżżel fir-reġistru tad-Denominazzjonijiet ta' Oriġini Protetti u tal-Indikazzjonijiet Ġeografiċi Protetti (“Roquefort” (DOP))

text:
                  16.8.2019

                  MT

                  Il-Ġurnal Uffiċjali tal-Unjoni Ewropea

                  L 214/1

         REGOLAMENT TA' IMPLIMENTAZZJONI TAL-KUMMISSJONI (UE) 2019/1347
         tat-8 ta' Awwissu 2019
         li japprova emenda mhux minuri fl-Ispeċifikazzjoni tal-Prodott ta' isem imniżżel fir-reġistru tad-Denominazzjonijiet ta' Oriġini Protetti u tal-Indikazzjonijiet Ġeografiċi Protetti (“Roquefort” (DOP))
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) Nru 1151/2012 tal-Parlament Ewropew u tal-Kunsill tal-21 ta' Novembru 2012 dwar skemi tal-kwalità għal prodotti agrikoli u oġġetti tal-ikel (1), u b'mod partikolari l-Artikolu 52(2) tiegħu,
         Billi:

                     (1)

                     Skont l-ewwel subparagrafu tal-Artikolu 53(1) tar-Regolament (UE) Nru 1151/2012, il-Kummissjoni eżaminat l-applikazzjoni ta' Franza għall-approvazzjoni ta' emenda fl-ispeċifikazzjoni tad-Denominazzjoni ta' Oriġini Protetta “Roquefort”, irreġistrata skont ir-Regolament tal-Kummissjoni (KE) Nru 1107/96 (2) kif emendat bir-Regolamenti tal-Kummissjoni (KE) Nru 828/2003 (3) u (KE) Nru 938/2008 (4).

                     (2)

                     Billi l-emenda kkonċernata mhix minuri skont it-tifsira tal-Artikolu 53(2) tar-Regolament (UE) Nru 1151/2012, il-Kummissjoni ppubblikat l-applikazzjoni għall-emenda f'Il-Ġurnal Uffiċjali tal-Unjoni Ewropea, kif meħtieġ skont l-Artikolu 50(2)(a) tal-istess Regolament (5).

                     (3)

                     Billi l-Kummissjoni ma rċeviet l-ebda dikjarazzjoni ta' oppożizzjoni skont l-Artikolu 51 tar-Regolament (UE) Nru 1151/2012, jenħtieġ li l-emenda fl-ispeċifikazzjoni tal-prodott tiġi approvata,

               ADOTTAT DAN IR-REGOLAMENT:

            Artikolu 1
            L-emenda tal-ispeċifikazzjoni tal-prodott ippubblikata f'Il-Ġurnal Uffiċjali tal-Unjoni Ewropea dwar id-denominazzjoni “Roquefort” (DOP), hija b'dan approvata.

            Artikolu 2
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, it-8 ta' Awwissu 2019.

                  Għall-Kummissjoni,

                  F'isem il-President,

               Phil HOGAN

                  Membru tal-Kummissjoni

            (1)  ĠU L 343 tal-14.12.2012, p. 1.

            (2)  Ir-Regolament tal-Kummissjoni (KE) Nru 1107/96 tat-12 ta' Ġunju 1996 dwar ir-reġistrazzjoni ta' indikazzjonijiet ġeografiċi u denominazzjonijiet ta' oriġini taħt il-proċedura stabbilita fl-Artikolu 17 tar-Regolament tal-Kunsill (KEE) Nru 2081/92 (ĠU L 148, tal-21.6.1996, p. 1).

            (3)  Ir-Regolament tal-Kummissjoni (KE) Nru 828/2003 tal-14 ta' Mejju 2003 li jemenda l-ispeċifikazzjoni ta' 16-il isem li jidhru fl-Anness tar-Regolament (KE) Nru 1107/96 dwar ir-reġistrazzjoni tal-indikazzjonijiet ġeografiċi u d-denominazzjonijiet tal-oriġini taħt il-proċedura stabbilita fl-Artikolu 17 tar-Regolamenti tal-Kunsill (KEE) Nru 2081/92 dwar il-protezzjoni tal-indikazzjonijiet ġeografiċi u d-denominazzjonijiet tal-oriġini għal prodotti agrikoli u dawk tal-ikel (Danablu, Monti Iblei, Lesbos, Beaufort, Salers, Reblochon jew Reblochon de Savoie, Laguiole, Mont d'Or jew Vacherin du Haut-Doubs, Comté, Roquefort, Epoisses de Bourgogne, Brocciu corse jew Brocciu, Sainte-Maure de Touraine, Ossau-Iraty, Dinde de Bresse, Huile essentielle de lavande de Haute-Provence) (ĠU L 120, tal-15.5.2003, p. 3).

            (4)  Ir-Regolament tal-Kummissjoni (KE) Nru 938/2008 tal-24 ta' Settembru 2008 li japprova emendi mhux minuri fl-ispeċifikazzjoni ta' isem imniżżel fir-reġistru tad-denominazzjonijiet tal-oriġini protetti u tal-indikazzjonijiet ġeografiċi protetti [Roquefort (DOP)] (ĠU L 257, tal-25.9.2008, p. 10).

            (5)  ĠU C 133 tal-10.4.2019, p. 2.